Diari Oficial de la Generalitat Valenciana


Sumari del DOGV 2535, del 22-06-1995 (1995/835129)

ORDRE de 26 de maig de 1995, de la Conselleria d'Obres Públiques, Urbanisme i Transports, que regula l'acreditació d'ingressos per al finançament d actuacions protegibles en àrees de rehabilitació urbana.
------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/26/(4)/dof/vci/html**

### Dades del document

Número de DOGV
:   2535

Data del DOGV
:   22-06-1995

Secció del DOGV
:   DISPOSICIONS GENERALS

Número del document
:   1995/835129


Data del document
:   26-05-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 26 de maig de 1995, de la Conselleria d'Obres Públiques, Urbanisme i Transports, que regula l'acreditació d'ingressos per al finançament d'actuacions protegibles en àrees de rehabilitació urbana.   
El Reial Decret 1932/1991, de 20 de desembre, sobre mesures de finançament d'actuacions protegibles em matèria d'habitatge del Pla 1992-1995, i el conveni marc entre la Generalitat Valenciana i l'aleshores Ministeri d'Obres Públiques, Urbanisme i Transports, sobre actuacions d'habitatge i sòl, subscrit el 21 de gener de 1992, van tenir el seu desplegament normatiu en l'àmbit de la Comunitat Valenciana mitjançant el Decret 553/1992, de 30 de març, del Govern Valencià i l'Ordre de 25 de gener de 1993, del conseller d'Obres Públiques, Urbanisme i Transports que va regular el procediment marc de tramitació de les ajudes previstes.  
L'evolució favorable del Pla d'Habitatge en el seu conjunt, la casuística de situacions previstes i l'esforç de gestió que aquell comporta, units a l'ampli desplegament normatiu posterior, especialment en matèria de rehabilitació van determinar que per part de la Conselleria d'Obres Públiques, Urbanisme i Transports s'hagueren de dictar noves mesures sobres aspectes de la gestió de les ajudes no regulats inicialment en aquella ordre, i amb les qual s'ha pretés obtenir un adequat equilibri entre les garanties exigibles per a una justa i equitativa distribució d'aquesta i l'eficàcia i eficiència en la seua resolució.  
Així, mitjançant l'Ordre de 27 de juliol de 1994, es va regular el procediment per a la tramitació del finançament de les actuacions protegibles en matèria d'habitatge, i es va derogar el que disposava en aquella Ordre de 25 de gener de 1993 i es van incorporar tots aquells aspectes que en nom d'una major simplificació i clarificació de criteris es va considerar convenient adoptar.  
Això no obstant, l'establiment d'un procediment que garantisca, amb la generalitat necessària, un major grau d'eficiència i eficàcia en la tramitació de les mesures de finançament d'actuacions protegibles no pot desconéixer l'existència d'un marc específic previ d'ajudes i incentius establerts per a la rehabilitació integral dels centres històrics de determinades ciutats. Això comporta que, sense menyscapte de l'objectivitat i garanties que han de presidir la distribució de fons públics, hagen de conviure amb el procediment de gestió general peculiaritats o mecanismes adaptats a la singularitat de l'àmbit territorial sobre el qual s'actua i a les circumstàncies sòcio-econòmiques de la població que hi viu, potencials destinataris d'aquelles ajudes i incentius.  
En conseqüència amb el que s'ha exposat, per aquesta ordre s'incorporen i adeqüen algunes mesures, relatives a la tramitació d'ajudes i incentius amb destinació al finançament d'actuacions protegibles en l'àmbit de centres històrics declarats àrees de Rehabilitació Urbana per la Generalitat Valenciana.  
Per tot açò, en virtut de les competències que m'atribueix l'article 35 de la Llei 5/83, de 30 de desembre, del Govern Valencià,  
ORDENE:  
Article únic  
Es modifica el capítol primer, disposicions generals, de l'Ordre de 27 de juliol de 1994, del conseller d'Obres Públiques, Urbanisme i Transports, sobre desenvolupament i tramitació de les mesures de finançament d'actuacions protegibles en matèria d'habitatge, i s'inclou en l'article 3.2, c) un nou paràgraf amb el contingut següent:  
«No serà procedent aquesta denegació automàtica de les ajudes en el supòsit d'impossibilitat d'acreditació d'ingressos o en els casos que d'aquesta acreditació resultara una quantia que poguera jutjar-se d'insuficient, quan es tracte d'actuacions susceptibles de ser declarades protegibles per complir la resta de requisits en cada cas exigibles i s'hagueren de dur a terme dins d'àmbits territorials declarats pel Govern Valencià com àrees de rehabilitació urbana amb anterioritat a la data d'entrada en vigor d'aquesta ordre.»  
DISPOSICIó TRANSITòRIA  
Aquesta ordre s'aplicarà a totes aquelles actuacions que es troben en tràmit a la data de la seua entrada en vigor i pendents de resolució definitiva, per ser els efectes derivats d'aquesta més favorables per als interessats.  
DISPOSICIó FINAL  
Aquesta ordre entrarà en vigor al dia següent de la seua publicació en el Diari Oficial de la Generalitat Valenciana.  
València, 26 de maig de 1995  
El conseller d'Obres Públiques, Urbanisme i Transports,  
EUGENIO BURRIEL DE ORUETA


Còpia Permalink ELI